AMPHIBIA. 
217 
non valde agitabatur , sed corpusculum lente ita torquebat , ut caput et os 
semper haberet in summa parte. Exiit una aut altera bullula aeris ex naribus 
quandoque una ex ore , praecipue una grandior ad sinum oris. Aliquot vicibus 
linguam ejaculatus est , uti solent vulgo serpentes facere , sed hoc momento 
nullus aer exiit. (Globuli in superficie corporis haerentes ad rem nil faciunt.) 
Impedivi quo minus os posset majori aereae bullae applicare quae formaba- 
tur, vasculum invertendo quotiescunque capite in altum eniteretur. Quamvis 
et illud visum sit , non tam bullam ideo peti & serpente ut nasum illi immit- 
teret aeremque hauriret, sed naturali in altum enitendi nisu. Neque aerem 
credo emisit , ante quam horae fere quadrante aquae immersus fuisset. 
Post horae spatium immotus fere haesit hiante ore. Credidi mortuum esse. 
Sed quadrante horae elapso series globulorum aereorum uno filo in altum 
adscendit, rursus et ultima vice parum se torsit , et tum rigens extensusque 
haesit in aqua. Exemtus flexilis erat. Posui in scatula in gyros tortum. Altero 
mane subrigens jacuit , ut tamen manibus molliter tractando flexilis iterum 
evaderet. 
Sic d. 17. Jul. 1797. (Ao. V.) anguem fragilem tubo vitreo immisi aqua 
plenissimo. Omnia fere observavi ut in praecedente, nisi quod bullas ore non 
viderim exire , neqtf6 linguam exseri. Alio avocatus negotiis , quum post ses- 
quihoram redissem , mortuam reperi. 
TESTA TESTUDINIS. 
In illa testudine , quam carolinam esse puto , testae diu in aqua detentae 
ablato periostio interno sequentem structuram reperio. 
Scutella et scuta ista extus apparentia non nisi epidermidem spectant. 
Ossei tegminis compages plane alia est. Scilicet in medio decurrunt decem 
ossicula, quorum cuilibet excepta apophysis adhaeret, inter quarum binas 
semper interjacet corpus vertebrae cylindricum medio coarctato , facile ab 
apophysibus quibus interjacet, secedens. His ossiculis subquadrata aut hexa- 
gona forma est. Adjacent iis ab utroque latere octo alia oblonga , tripla fere 
aut quadrupla ratione longitudinis ad latitudinem , quae interiore et exteriore 
latere alterne subbreviores aut longiores. Cohaerent tam inter se quam cum 
mediis ossiculis ope suturarum denticulis exiguis , continguntque plerumque 
bina quandoque et terna intermediorum ossiculorum. I11 illa quoque conti- 
nuatur et inseritur tenuis apophysis transversa , quae ab apophysi mediorum 
